Α.Ο. Δαναοί Άργους

Ο Αθλητικός Σύλλογος Άργους «Οι Δαναοί», γνωστός εναλλακτικά ως Δαναός Άργους, είναι ελληνικό αθλητικό σωματείο με έδρα το Άργος στην Αργολίδα. Επίσημο έτος ίδρυσής του είναι το 1995 και οι αθλητές του αγωνίζονται φορώντας εξοπλισμό πράσινου και μαύρου χρώματος. Στο έμβλημα του συλλόγου απεικονίζεται ένα καλλιγραφικό γράμμα «Δ», μια μπάλα καλαθοσφαίρισης και ένας κίονας. Καλλιεργεί αποκλειστικά το άθλημα της γυναικείας καλαθοσφαίρισης, διατηρώντας τμήματα τόσο ενηλίκων όσο και νεαρότερων ηλικιακά αθλητριών. Αθλητική του έδρα είναι το Κλειστό Γυμναστήριο του Δημοτικού Αθλητικού Κέντρου Άργους.

 Ιστορική αναδρομή 
 Πρώτα βήματα στο τοπικό επίπεδο (2013-2019) 
Την αγωνιστική περίοδο 2013-14 ο σύλλογος του Άργους, με προπονητή το Δημήτρη Κουλούκη, διαγωνίστηκε στο Πρωτάθλημα Γυναικών Αργολίδας & Κορινθίας. Με τον τίτλο να κρίνεται στο τελευταίο παιχνίδι, οι Δαναοί πετυχαν το στόχο τους (για πρώτη φορά στην ιστορία τους) επικρατώντας απέναντι στον Άρατο Κιάτου με σκορ 48-35.«Μπάσκετ Γυναικών: Πρωταθλητής ο Δαναός», άρθρο στον ιστότοπο ArgolidaPortal.gr, 12 Μαρτίου 2014. Ανακτήθηκε 24 Αυγούστου 2024.«Ιστορικό: Πρωταθλητές Γυναικών», πληροφορίες στον επίσημο ιστότοπο της Ένωση Σωματείων Καλαθοσφαίρισης Αργολίδας - Κορινθίας. Ανακτήθηκε 24 Αυγούστου 2024. Τον Ιούνιο του 2014 ο σύλλογος ταξίδεψε στην Αθήνα προκειμένου να συμμετάσχει στο Ειδικό Πρωτάθλημα Ανόδου στην Α2 Εθνική Κατηγορία. Τοποθετήθηκε σε Όμιλο με το Βούρειο Χίου (54-28), το Αρκάδι Ρεθύμνου (74-20) και την Ε.Α. Παραλίας (41-66). Έχοντας υποστεί τρεις ήττες σε ισάριθμους αγώνες, οι Δαναοί δεν κατάφεραν να προκριθούν.«Αποτελέσματα Μπαράζ Ανόδου Α2 Νότου: Στην Α2 Καλαμάτα 1980 και Αρκάδι!», άρθρο στον ιστότοπο WePlayBall.gr, 29 Ιουνίου 2014. Ανακτήθηκε 24 Αυγούστου 2024.

Το Φεβρουάριο του 2016, πάντα με τον ίδιο προπονητή, η ομάδα του Άργους κατέκτησε εκ νέου το Πρωτάθλημα Αργολίδας & Κορινθίας για την αγωνιστική περίοδο 2015-16 απέναντι σε 7 ανταγωνιστές.«Βαθμολογίες Πρωταθλημάτων Αγωνιστικής Περιόδου 2015-2016», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αργολίδας - Κορινθίας. Ανακτήθηκε 25 Αυγούστου 2024. Στα τέλη Ιουνίου συμμετείχε στο Ειδικό Πρωτάθλημα Ανόδου που έλαβε χώρα στο ίδιο γήπεδο με την προηγούμενη φορά, στο Μετς. Κατά σύμπτωση διασταυρώθηκε ξανά με το Βούρειο Χίου (46-41 νίκη) και το Αρκάδι (27-58 ήττα), ενώ την τριάδα έκλεισε ο Σ.Δ.Υ. Τρίπολης (42-38 ήττα). Ο τελευταίος ήταν και ο μόνος που έλαβε το εισιτήριο ανόδου.«Αποτελέσματα Μπαράζ Ανόδου Α2 Νότου: Στην Α2 Δρομείς και Πήγασος Κρεμαστής!», άρθρο στον ιστότοπο WePlayBall.gr, 26 Ιουνίου 2016. Ανακτήθηκε 24 Αυγούστου 2024.

Την επόμενη άνοιξη, μετά την ολοκλήρωση της περιόδου 2016-17, οι Δαναοί βρίσκονταν πάλι στην κορυφή του τελικού βαθμολογικού πίνακα του τοπικού Πρωταθλήματος.«Βαθμολογίες Πρωταθλημάτων Αγωνιστικής Περιόδου 2016-2017», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αργολίδας - Κορινθίας. Ανακτήθηκε 25 Αυγούστου 2024. Η ομάδα του Κουλούκη ήταν πιστή στο ραντεβού της στο Μετς για να μετρήσει ξανά τις δυνάμεις της στο Ειδικό Πρωτάθλημα Ανόδου. Στην περίσταση αυτή αντιμετώπισε τον Ανταγόρα Κω (23-62), τα Χανιά (62-55), τον Έσπερο Παναγιάς Αλεξιώτισσας (32-48) και το Καρλόβασι (20-0). Μετά από τρεις ήττες, οι Δαναοί αποχώρησαν προτού διεξαχθεί το τελευταίο παιχνίδι με την αιτιολογία ότι δεν είχαν ελπίδες πρόκρισης.«Ειδικό Πρωτάθλημα Ανόδου Α2 Γυναικών (Νότου): Ανταγόρα και Πελασγος πρωταθλητές», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 25 Ιουνίου 2017. Ανακτήθηκε 25 Αυγούστου 2024.«Ο Ανταγόρας με ανατροπή στην Α2 51-43 τον Έσπερο Πάτρας», άρθρο στον ιστότοπο SportsHero.gr, 25 Ιουνίου 2017. Ανακτήθηκε 25 Αυγούστου 2024. 

Την αγωνιστική περίοδο 2017-18, οι Δαναοί διεκδίκησαν εκ νέου το τοπικό Πρωτάθλημα Γυναικών, αυτή τη φορά απάναντι σε 8 αντιπάλους. Στον τελικό βαθμολογικό πίνακα ισοβάθμισαν στην κορυφή με την Ολυμπιάδα Άσσου-Λέχαιου, ωστόσο μειονεκτούσαν στα μεταξύ τους αποτελέσματα με συνέπεια να καταταγούν στη 2η θέση.«Βαθμολογίες Πρωταθλημάτων Αγωνιστικής Περιόδου 2017-2018», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αργολίδας - Κορινθίας. Ανακτήθηκε 25 Αυγούστου 2024. Την ίδια χρονιά ο σύλλογος λειτούργησε για πρώτη φορά ακαδημία νεανίδων και κορασίδων.«Δαναός Α.Ο. Άργους: Νέα ακαδημία μπάσκετ για κορίτσια», Αύγουστος 2017. Ανακτήθηκε 25 Αυγούστου 2024.

Η ολοκληρωση της αγωνιστικής δράσης για τη χρονιά 2018-19 βρήκε ξανά το σωματείο του Άργους στην κορυφή της βαθμολογίας με μία μόνο ήττα, από την Ολυμπιάδα. Οι δύο ομάδες ισοβάθμισαν και πάλι, ωστόσο βάσει των μεταξύ τους αποτελεσμάτων οι Δαναοί κέρδισαν τον τίτλο του Πρωταθλητή.«Βαθμολογίες Πρωταθλημάτων Αγωνιστικής Περιόδου 2018-2019», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αργολίδας - Κορινθίας. Ανακτήθηκε 25 Αυγούστου 2024. Η ομάδα, πάντα υπό την καθοδήγηση του ίδιου προπονητή, ταξίδεψε στην Αθήνα για να διεκδικήσει την άνοδο μέσω του Ειδικού Πρωταθλήματος. Μοιράστηκε τον Όμιλό της με το Διαγόρα Ρόδου (33-35), τον Ίκαρο Ικαρίας (50-32) και τη Σαντορίνη. Πετυχαίνοντας τρεις νίκες σε ισάριθμους αγώνες, κατάφερε να πάρει για πρώτη φορά στην ιστορία της μετά από τρεις αποτυχημένες προσπάθειες την πρόκριση στο Πρωτάθλημα της Α2 Εθνικής Κατηγορίας.«Ειδικό Πρωτάθλημα Ανόδου Α2 Γυναικών: Αποτελέσματα», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 28 Ιουνίου 2019. Ανακτήθηκε 25 Αυγούστου 2024. Πρώτη σκόρερ στο τουρνουά για την ομάδα αναδείχθηκε η αθλήτρια Μαριλένα Ζαρόκωστα με 36 πόντους.«Μαριλένα Ζαρόκωστα στο basketa.gr : «Δώσαμε χαρά στον κόσμο του Άργους»», άρθρο στον ιστότοπο Basketa.gr, 30 Ιουνίου 2019. Ανακτήθηκε 25 Αυγούστου 2024.

 Παραμονή στην Α2 Εθνική (2019-σήμερα) 
Στις 15 Σεπτεμβρίου 2019 οι Δαναοί πραγματοποίησαν την παρθενική τους εμφάνιση στο θεσμό του Κυπέλλου Ελλάδος. Υποδέχτηκαν στην έδρα τους τον Αθηναϊκό Βύρωνα από τον οποίο γνώρισαν την ήττα και τον αποκλεισμό με το τελικό σκορ να διαμορφώνεται σε 43-68.«Αποτελέσματα Κυπέλλου Ελλάδος Γυναικών 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 25 Αυγούστου 2024.«Τα αποτελέσματα της Α' Φάσης του Κυπέλλου Γυναικών», άρθρο στον ιστότοπο AllStarBasket.gr, 15 Σεπτεμβρίου 2019. Ανακτήθηκε 25 Αυγούστου 2024. Στις 13 Οκτωβρίου 2019 έλαβε χώρα η πρώτη αναμέτρηση στην ιστορία τους στα πλαίσια της Α2 Εθνικής Κατηγορίας, εντός έδρας, με αντίπαλο τον Εύνικο. Ο αγώνας έληξε υπέρ της ομάδας των Άνω Λιοσίων με σκορ 40-77.«Α2 Γυναικών: Τα αποτελέσματα της πρεμιέρας», άρθρο στον ιστότοπο Sport24.gr, 13 Οκτωβρίου 2019. Ανακτήθηκε 25 Αυγούστου 2024. Οι Δαναοί από κοινού με άλλες 10 ομάδες συνέθεσαν τον Όμιλο Νότου για την αγωνιστική περίοδο 2019-20. Ατυχώς η άφιξη της Πανδημίας του COVID-19 στην Ελλάδα είχε σαν συνέπεια την οριστική διακοπή του Πρωταθλήματος μετά τη 19η Αγωνιστική. Εκείνη τη στιγμή η ομάδα του Άργους βρισκόταν στην 10η και προτελευταία θέση με συλλογή από 1 νίκη και 16 ήττες.«Βαθμολογία και Αποτελέσματα Α2 Εθνικής Κατηγορίας (Όμιλος Νότου) 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 25 Αυγούστου 2024.«Οριστική διακοπή στα πρωταθλήματα της Ε.Ο.Κ.», άρθρο στον ιστότοπο AgapoToBasket.gr, 4 Μαΐου 2020. Ανακτήθηκε 25 Αυγούστου 2024. Οι βαθμολογίες και οι βαθμολογικές θέσεις των ομάδων την στιγμή που διακόπηκαν τα Πρωταθλήματα θεωρήθηκαν τελικές και με βάση αυτές έγιναν οι άνοδοι στις κατηγορίες (χρειάστηκε βέβαια ανακατάταξη στους Ομίλους και στο μορφότυπο αυτών), ενώ δεν υπήρξε κανένας υποβιβασμός.«Επικυρώθηκαν οι βαθμολογίες σε Α1 και Α2 Γυναικών», άρθρο στον ιστότοπο WBasket.gr, 25 Μαΐου 2020. Ανακτήθηκε 25 Αυγούστου 2024. Από τον Αύγουστο μέχρι το Δεκέμβριο του 2019 πρώτος προπονητής της ομάδας διετέλεσε ο Γιάννης Σκορδής. Στον αγώνα του Κυπέλλου και στο υπόλοιπο του Πρωταθλήματος μέχρι και τη διακοπή του, την τεχνική ηγεσία διατήρησε η έμπειρη αθλήτρια της ομάδας Αναστασία Καπετάνιου με συνεργάτη τον πρώην προπονητή, Δημήτρη Κουλούκη.«Με Σκορδή στην Α2 Νότου οι Δαναοί», άρθρο στον ιστότοπο WBasket.gr, 21 Αυγούστου 2019. Ανακτήθηκε 25 Αυγούστου 2024.«Σκορδής : «Προσπάθησα με όλες μου τις δυνάμεις, αλλά η ομάδα δεν τα κατάφερε»», άρθρο στον ιστότοπο Basketa.gr, 3 Δεκεμβρίου 2019. Ανακτήθηκε 25 Αυγούστου 2024. Τους περισσότερους πόντους για λογαριασμό της ομάδας στο Πρωτάθλημα σημείωσε η Άσπα Μπενέκη (243 πόντοι σε 17 αγωνιστικές, 14,29 κατά μ.ό.), ενώ επίσης διακρίθηκε και η Μαριλένα Ζαρόκωστα (179 πόντοι σε 17 αγωνιστικές, 10,53 κατά μ.ό.).* Δαναοί Άργους, στατιστικά στο επίσημο αρχείο της Ελληνικής Ομοσπονδίας Καλαθοσφαίρισης.

Το επόμενο επίσημο παιχνίδι της ομάδας, εν μέσω αυστηρών υγειονομικών μέτρων, έλαβε χώρα το Σεπτέμβριο του 2020 για το θεσμό του Κυπέλλου Ελλάδος. Η κλήρωση έφερε ξανά την ομάδα αντιμέτωπη με τον Αθηναϊκό, αυτή τη φορά στο Βύρωνα. Ο Αθηναϊκός νίκησε με το συντριπτικό σκορ 88-44, αποκλείοντας φυσικά τους Δαναούς από τη συνέχεια.«Αποτελέσματα Κυπέλλου Ελλάδος Γυναικών 2020-2021», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 25 Αυγούστου 2024.«Κύπελλο Γυναικών: Τα αποτελέσματα της 1ης αγωνιστικής», άρθρο στον ιστότοπο SuperBasket.gr, 20 Σεπτεμβρίου 2020. Ανακτήθηκε 25 Αυγούστου 2024.«Τζάμπολ στο Κύπελλο Γυναικών μπάσκετ», άρθρο στον ιστότοπο της εφημερίδας «Φως», 20 Σεπτεμβρίου 2020. Ανακτήθηκε 25 Αυγούστου 2024. Ήδη από τον Αύγουστο η προπονήτρια Εύη Κτενά είχε προσληφθεί για να καθοδηγήσει την ομάδα στο Πρωτάθλημα της Α2 Εθνικής κατά τη χρονιά 2020-21.«Ανέλαβε τους Δαναούς Άργους η Κτενά», άρθρο στον ιστότοπο Basketa.gr, 23 Αυγούστου 2020. Ανακτήθηκε 25 Αυγούστου 2024. Ωστόσο οι αθλητικές δραστηριότητες της Κατηγορίας διακόπηκαν και πάλι λόγω COVID-19, αυτή τη φορά μόλις στην 3η Αγωνιστική, με αποτέλεσμα να θεωρηθεί τελικά από την Ε.Ο.Κ. η χρονιά ως μη γενόμενη, ιδίως σε ό,τι αφορά προβιβασμούς και υποβιβασμούς.«ΕΟΚ: Οριστική διακοπή σε Α2 Γυναικών, Β' και Γ' Εθνική Ανδρών», άρθρο στον ιστότοπο Gazzetta.gr, 15 Ιουνίου 2021. Ανακτήθηκε 25 Αυγούστου 2024. 

Το Σεπτέμβριο του 2021, οπότε και επέστρεψε μετά από μεγάλο διάστημα στις επίσημες υποχρεώσεις, η ομάδα των Δαναών κατάφερε να σημειώσει την πρώτη της νίκη στη διοργάνωση του Κυπέλλου Ελλάδος. Συγκεκριμένα στην πρεμιέρα φιλοξενήθηκε από τον Άρι Καλαμάτας τον οποίο και κέρδισε με σκορ 45-63. Στη 2η Αγωνιστική της Α' Φάσης αντιμετώπισε στην έδρα της τον Αμύντα, γνωρίζοντας αυτή τη φορά την ήττα με σκορ 54-60.«Αποτελέσματα Κυπέλλου Ελλάδος Γυναικών 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 25 Αυγούστου 2024.«Άρις Καλαμάτας – Δαναοί Άργους 45-63: Ανυπέρβλητο εμπόδιο», άρθρο στον ιστότοπο Sport365.gr, 26 Σεπτεμβρίου 2021. Ανακτήθηκε 25 Αυγούστου 2024.«Κύπελλο Ελλάδος Γυναικών: Δύσκολη πρόκριση για Άρη και Αμύντα», άρθρο στον ιστότοπο SportDay.gr, 3 Οκτωβρίου 2021. Ανακτήθηκε 25 Αυγούστου 2024. Τα δύο παιχνίδια του Κυπέλλου κατεύθυνε από τον πάγκο η Ειρήνη Δημοπούλου, με άμεσο συνεργάτη το Χρήστο Μπακάλη.«Δαναοί Άργους: Τα «ηνία» στη Δημοπούλου», άρθρο στον ιστότοπο Basketa.gr, 29 Αυγούστου 2021. Ανακτήθηκε 25 Αυγούστου 2024. Ωστόσο από τα μέσα Οκτώβρη μέχρι και το τέλος της αγωνιστικής περιόδου πρώτος προπονητής της ομάδας ήταν τελικά ο Αντώνης Τορβάς. Πρωτάθλημα της Α2 Εθνικής Κατηγορίας της χρονιάς 2021-22, εν μέσω αναδιοργάνωσης λόγω των υγειονομικών μέτρων των προηγούμενων πολλών μηνών, διοργανώθηκε με τη συγκρότηση τεσσάρων Ομίλων. Το σωματείο του Άργους τοποθετήθηκε στον 1ο Όμιλο Νότου, με εννέα ακόμη συλλόγους. Την περίοδο αυτή, η οποία ολοκληρώθηκε χωρίς περαιτέρω προβλήματα, συγκέντρωσε 13 νίκες και 5 ήττες. Τερμάτισε στην 4η θέση του Ομίλου.«Βαθμολογίες και Αποτέλεσματα Αγωνιστικής Περίοδο 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 25 Αυγούστου 2024.«Α2 Γυναικών: Αποτελέσματα (10/4)», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 10 Απριλίου 2022. Ανακτήθηκε 25 Αυγούστου 2024. Κορυφαία σκόρερ των Δαναών όσο και του Ομίλου την περίοδο αυτή αναδείχθηκε η Ζωή Κεχαγιά (306 πόντοι), με την Τόνια Δανούση (212 πόντοι) να ακολουθεί.«Οι πρώτες σε ποντους και τρίποντα στην Α2 Γυναικών Νοτος», άρθρο στον ιστότοπο NorthBasket.gr, 23 Απριλίου 2022. Ανακτήθηκε 25 Αυγούστου 2024.

Ο σύλλογος της Αργολίδας δεν αγωνίστηκε στο Κύπελλο Ελλάδος το επόμενο φθινόπωρο, καθώς η συμμετοχή έπαψε να είναι υποχρεωτική για τις ομάδες της Κατηγορίας. Τον Ιούλιο του 2022 ανακοινώθηκε η πρόσληψη του Μιχάλη Βερβαινιώτη στο πόστο του πρώτου προπονητή, ο οποίος παρέμεινε για όλη τη διάρκεια της χρονιάς.«Με κάθε επισημότητα, προπονητής του Α.Ο. Δαναοί Άργους ο Μιχάλης Βερβαινιώτης», άρθρο στον ιστότοπο SportCyclades.gr, 14 Ιουλίου 2022. Ανακτήθηκε 25 Αυγούστου 2024.«Στον Α.Ο. Άργους Δαναοί ο Μιχάλης Βερβαινιώτης», άρθρο στον ιστότοπο drt915.gr, 22 Ιουλίου 2022. Ανακτήθηκε 25 Αυγούστου 2024. Σε ό,τι αφορά το Πρωτάθλημα Α2 Εθνικής της αγωνιστικής περιόδου 2022-23, αυτό διοργανώθηκε εκ νέου με τέσσερις Ομίλους, έχοντας στο πρόγραμμα να υποβιβαστούν αρκετές ομάδες στο τέλος, προς επιστροφή στην ομαλότητα. Οι Δαναοί εντάχθηκαν στον 1ο Όμιλο Νότου με οκτώ ακόμη ομάδες. Η λήξη της Κανονικής Περιόδου τους βρήκε στην 4η θέση της κατάταξης. Είχαν συγκεντρώσει 11 νίκες και 5 ήττες, ισοβαθμώντας με την 3η Άμιλλα Περιστερίου.«Βαθμολογίες και Αποτέλεσματα Αγωνιστικής Περίοδο 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 25 Αυγούστου 2024.«H αυλαία της κανονικής περιόδου της Α2 Γυναικών», άρθρο στον ιστότοπο AgapoToBasket.gr, 5 Μαρτίου 2023. Ανακτήθηκε 25 Αυγούστου 2024. Τη χρονιά αυτή διεξήχθησαν για πρώτη φορά Play-Offs (και Play-Outs) στην Α2 Εθνική Κατηγορία, με αποτέλεσμα οι Δαναοί να έχουν το δικαίωμα διεκδίκησης ανόδου στην ανώτατη Κατηγορία μέσω σειράς αγώνων με τον πρωτοπόρο Αθηναϊκό. Οι δύο ομάδες μετέφεραν από μία εντός έδρας νίκη (65-52 οι Δαναοί και 67-56 ο Αθηναϊκός) και χρειάζονταν δύο ακόμη για να προκριθούν. Στο πρώτο μεταξύ τους παιχνίδι ο Αθηναϊκός νίκησε στο Βύρωνα με σκορ 67-49 παίρνοντας το προβάδισμα.«Α2 Γυναικών, Play Offs – Ο Αθηναϊκός έκανε το 2-1 έναντι των Δαναών με σούπερ Κεχαγιά», άρθρο στον ιστότοπο SuperBasket.gr, 12 Μαρτίου 2023. Ανακτήθηκε 25 Αυγούστου 2024. Στο δεύτερο αγώνα οι Δαναοί ισοφάρισαν στην έδρα τους με σκορ 69-54.«Νίκησε τον Αθηναϊκό και ισοφάρισε σε 2-2 τις νίκες ο ΑΟ Άργους Δαναοί», άρθρο στον ιστότοπο ContraEpithesi.gr, 21 Μαρτίου 2023. Ανακτήθηκε 25 Αυγούστου 2024. Στο τελευταίο και καθοριστικό παιχνίδι ήταν ο Αθηναϊκός αυτός που «χαμογέλασε», πετυχαίνοντας τη νίκη με σκορ 80-75 στη δεύτερη παράταση.«Οι Δαναοί λύγισαν στην δεύτερη παράταση!», άρθρο στον ιστότοπο toProtoselido.gr, 22 Μαρτίου 2023. Ανακτήθηκε 25 Αυγούστου 2024.«Α2 γυναικών: Συγκλονιστικές προκρίσεις στην παράταση Μελίσσια, Ηρακλής και Αθηναϊκός!», άρθρο στον ιστότοπο της εφημερίδας «Φως», 22 Μαρτίου 2023. Ανακτήθηκε 25 Αυγούστου 2024.«Αποτέλεσματα Play-Offs και Play-Outs Α2 Εθνικής Κατηγορίας Γυναικών 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 25 Αυγούστου 2024. Το καλοκαίρι η ομάδα ανανέωσε το συμβόλαιο του προπονητή Βερβαινιώτη.«Οι Δαναοί Άργους ανανέωσαν τη συνεργασία με τον προπονητή Μιχάλη Βερβαινιώτη», άρθρο στον ιστότοπο Argolika.gr, 26 Ιουλίου 2023. Ανακτήθηκε 25 Αυγούστου 2024.

Ούτε το Σεπτέμβριο του 2023 δήλωσαν οι Δαναοί συμμετοχή στο Κύπελλο Ελλάδος, αλλά επέστρεψαν στα γήπεδα απευθείας για τις υποχρεώσεις τους στο Πρωτάθλημα της περιόδου 2023-24. Το Νοέμβριο του 2023 παραιτήθηκε ο Μιχάλης Βερβαινιώτης,«Παραιτήθηκε ο Βερβαινιώτης από τους Δαναούς Άργους - Συμφωνία με Παύλο Νόντα», άρθρο στον ιστότοπο toProtoselido.gr, 27 Νοεμβρίου 2023. Ανακτήθηκε 25 Αυγούστου 2024. τον οποίο αντικατέστησε στον πάγκο ο Παύλος Νώντας.«Δαναοί Άργους: Το τιμόνι στον Παύλο Νώντα», άρθρο στον ιστότοπο SuperBasket.gr, 16 Δεκεμβρίου 2023. Ανακτήθηκε 25 Αυγούστου 2024. Αυτή τη φορά συγκροτήθηκε ένας και μοναδικός δύσκολος Όμιλος Νότου με τη συμμετοχή 14 ομάδων. Στο πλαίσιο αυτό οι Δαναοί ολοκλήρωσαν την Κανονική Περίοδο έχοντας συγκεντρώσει 7 νίκες και 19 ήττες, ισοβαθμώντας με το Σπόρτιγκ. Βάσει των μεταξύ τους αποτελεσμάτων τοποθετήθηκαν χαμηλότερα από την ομάδα των Πατησίων και συγκεκριμένα στην 12η θέση της τελικής κατάταξης.«Βαθμολογίες και Αποτέλεσματα Αγωνιστικής Περίοδο 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 17 Αυγούστου 2024.«Α2 Γυναικών (26η αγ.): Δάφνη Αγίου Δημητρίου και Ανόρθωση Βόλου έκλεισαν τις τετράδες των Playoffs», άρθρο στον ιστότοπο Basketa.gr, 29 Απιρλίου 2024. Ανακτήθηκε 17 Αυγούστου 2024. Την παραμονή τους στην Κατηγορία κλήθηκαν να την υπερασπιστούν μέσω των Play-Outs όπου διασταυρώθηκαν με τη 13η Άμιλλα Περιστερίου. Η σειρά ξεκίνησε ισόπαλη, αφού αμφότερες οι ομάδες μετέφεραν από μία εκτός έδρας νίκη (50-63 στο Άργος, 51-52 στο Περιστέρι). Στο πρώτο παιχνίδι οι Δαναοί υπερασπίστηκαν την έδρα τους με τελικό σκορ 50-44.«Με το δεξί ξεκίνησαν τα Play-Outs Για τους Δαναούς», άρθρο στον ιστότοπο ArgolidaPortal.gr, 2 Μαΐου 2024. Ανακτήθηκε 17 Αυγούστου 2024. Ακολούθως η Άμιλλα ισοφάρισε κατόπιν νίκης με σκορ 56-47.«Τα αποτελέσματα των Play-Offs και Play-Outs της Α2 Γυναικών», άρθρο στον ιστότοπο AgapoToBasket.gr, 13 Μαΐου 2024. Τελικά οι Δαναοί ήταν εκείνοι που εξασφάλισαν την παραμονή τους κερδίζοντας στην έδρα τους με σκορ 59-50 στο τρίτο και τελευταίο παιχνίδι.«Δαναοί Άργους: Παραμονή στην Α2 Εθνική Κατηγορία για 6η συνεχόμενη χρονιά», άρθρο στον ιστότοπο ArgolidaPortal.gr, 19 Μαΐου 2024. Ανακτήθηκε 25 Αυγούστου 2024.«Αποτέλεσματα Play-Offs και Play-Outs Α2 Εθνικής Κατηγορίας Γυναικών 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 25 Αυγούστου 2024. Δύο αγωνιστικές πριν τη λήξη της Κανονικής Περιόδου ανακοινώθηκε η αντικατάσταση του Νώντα με την προπονήτρια Μαρία Γανωτή.«Α2 γυναικών - Αναλαμβάνει τους Δαναούς Άργους η κόουτς Γανωτή», άρθρο στον ιστότοπο SuperBasket.gr, 19 Απριλίου 2024. Ανακτήθηκε 25 Αυγούστου 2024.

Κατά την αγωνιστική περίοδο, 2024-25, ο Α.Ο. Δαναοί Άργους έλαβε μέρος στο Πρωτάθλημα της Α2 Εθνικής Κατηγορίας Γυναικών που διοργανώνει η Ελληνική Ομοσπονδία Καλαθοσφαίρισης και ειδικότερα στον Όμιλο Νότου.

Ο σύλλογος της Αργολίδας δεν δήλωσε την περίοδο αυτή συμμετοχή στο Κύπελλο Ελλάδος, καθώς δεν είναι υποχρεωτικό για τις ομάδες της Α2 Εθνικής.«Πρόγραμμα και Αποτελέσματα Κυπέλλου Ελλάδος Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Δεκεμβρίου 2024. 

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο2019-20 2Α2 Εθνική 10 - Διεκόπη - - Άσπα Μπενέκη 1η - Α' Φάσης 1-  -  -2020-21 2Α2 Εθνική - - Διεκόπη - - - 1η - Α' Φάσης 1-  -  -2021-22 2Α2 Εθνική 4 - 14-4 - - Ζωή Κεχαγιά 2η - Α' Φάσης 2-  -  -2022-23 2Α2 Εθνική 4 Play-Offs 11-5 1-2 - ? - --  -  -2023-24 2Α2 Εθνική 12 Play-Outs 7-19 - 2-1 ? - --  -  -2024-25 2Α2 Εθνική 11 Play-Outs 13-15 - 3-1 ? - --  -  -

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Μαρία-Ελένη Αρβανίτη   Τόνια Δανούση   Μαριλένα Ζαρόκωστα  Αναστασία Καπετάνιου   Ζωή Κεχαγιά   Νικολέττα Μπαλλά   Άσπα Μπενέκη   Σταματίνα Μπαρτούτση   Μαριέλη Παπαμάρκου   Ξένια Χελιώτη 

+ΠροπονητέςΕθνΟνοματεπώνυμοΘητεία  Δημήτρης Κουλούκης  2012 - Ιουν 2019  Γιάννης Σκορδής  Αυγ 2019 - Δεκ 2019  Αναστασία Καπετάνιου  Δεκ 2019 - Μαρ 2020  Εύη Κτενά  Αυγ 2020 - Νοε 2020  Ειρήνη Δημοπούλου  Αυγ 2021 - Οκτ 2021  Αντώνης Τορβάς  Οκτ 2021 - Ιουλ 2022  Μιχάλης Βερβαινιώτης  Ιουλ 2022 - Νοε 2023  Παύλος Νώντας  Δεκ 2023 - Απρ 2024  Μαρία Γανωτή  Απρ 2024 - Ιουν 2024  Γιάννης Καραντζούλης  Σεπ 2024 - σήμερα

 Τμήματα υποδομής 
Ο σύλλογος διατηρεί ακαδημίες νεαρών αθλητριών που λαμβάνουν μέρος στα Πρωταθλήματα που διοργανώνει η Ένωση Σωματείων Καλαθοσφαίρισης Αργολίδας - Κορινθίας σε επίπεδο Κορασίδων και Νεάνιδων.

 Παραπομπές 

 Εξωτερικοί σύνδεσμοι 



 Δαναοί Άργους, στατιστικά στο επίσημο αρχείο της Ελληνικής Ομοσπονδίας Καλαθοσφαίρισης.

*
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2012
Κατηγορία:Σωματεία Ε.Σ.Κ.Α.Κ.